CELEX: 62011CA0370
Language: sk
Date: 2012-05-10 00:00:00
Title: Vec C-370/11: Rozsudok Súdneho dvora (šiesta komora) z  10. mája 2012 — Európska komisia/Belgické kráľovstvo (Nesplnenie povinnosti členským štátom — Články 36 a 40 Dohody o EHP — Diskriminačné zdaňovanie kapitálových výnosov uskutočnených pri spätnom nákupe akcií subjektov kolektívneho investovania so sídlom v Nórsku alebo na Islande, ktoré nemajú povolenie v súlade so smernicou 85/611/EHS)

30.6.2012   
            
            
               SK
            
            
               Úradný vestník Európskej únie
            
            
               C 194/5
            
         Rozsudok Súdneho dvora (šiesta komora) z 10. mája 2012 — Európska komisia/Belgické kráľovstvo
   (Vec C-370/11) (1)
   
   (Nesplnenie povinnosti členským štátom - Články 36 a 40 Dohody o EHP - Diskriminačné zdaňovanie kapitálových výnosov uskutočnených pri spätnom nákupe akcií subjektov kolektívneho investovania so sídlom v Nórsku alebo na Islande, ktoré nemajú povolenie v súlade so smernicou 85/611/EHS)
   2012/C 194/07
   Jazyk konania: francúzština
   
      Účastníci konania
   
   
      Žalobkyňa: Európska komisia (v zastúpení: W. Mölls, splnomocnený zástupca)
   
      Žalovaný: Belgické kráľovstvo (v zastúpení: J.-C. Halleux a M. Jacobs, splnomocnení zástupcovia)
   
      Predmet veci
   
   Nesplnenie povinnosti členským štátom — Porušenie článkov 36 a 40 Dohody o Európskom hospodárskom priestore — Diskriminačné zdaňovanie kapitálových výnosov uskutočnených pri spätnom nákupe akcií subjektov kolektívneho investovania so sídlom v Nórsku alebo na Islande, ktoré nemajú povolenie v súlade so smernicou 85/611/EHS
   
      Výrok rozsudku
   
   
               1.
            
            
               Belgické kráľovstvo si tým, že ponechalo v platnosti predpisy, podľa ktorých kapitálové výnosy uskutočnené pri spätnom nákupe akcií subjektov kolektívneho investovania, 40 % majetku ktorých je investovaných do pohľadávok a ktoré nemajú povolenie vydané v súlade so smernicou Rady 85/611/EHS z 20. decembra 1985 o koordinácii zákonov, iných právnych predpisov a správnych opatrení týkajúcich sa podnikov kolektívneho investovania do prevoditeľných cenných papierov (PKIPCP), nie sú zdaniteľné, ak majú tieto subjekty sídlo v Belgicku, zatiaľ čo kapitálové výnosy uskutočnené pri spätnom nákupe akcií takýchto subjektov so sídlom v Nórsku a na Islande podliehajú zdaneniu, nesplnil povinnosti, ktoré mu vyplývajú z článku 40 Dohody o Európskom hospodárskom priestore z 2. mája 1992.
            
         
               2.
            
            
               Belgické kráľovstvo je povinné nahradiť trovy konania.
            
         
      (1)  Ú. v. EÚ C 290, 1.10.2011.